Accidente xeográfico - Wikipedia

# Accidente xeográfico

### Na Galipedia, a wikipedia en galego.

O noso planeta ten diferenzas no seu relevo, ou sexa, na formación de solos continentais e costeiros. E cada unha destas diferenzas recibe un nome distinto.

## [editar] Tipos de accidentes xeográficos

Baía - Entrada do mar sobre a costa dun continente, cunha abertura estreita.

Barra - Acúmulo de material na desembocadura de cursos de auga no punto de equilibrio das correntes hídricas.

Canal (ou canle) - É unha pasaxe escavada na terra por onde se conduce a auga para conectar dous ríos, lagos ou mares. Tamén é un estreitamento natural do mar.

Catarata - As cataratas son unha serie de saltos de auga, ou fervenzas, de altura considerábel.

Chapada - Especie de meseta, mais de maiores dimensións. Un exemplo é a Chapada dos Guimarães, sobre a cal fica o municipio de Chapada dos Guimarães

Delta - Conxunto de illas, na desembocadura dun río.

Depresión - Grandes extensións de terra situadas abaixo do nivel do mar.

Estreito - Pasaxe estreita entre dúas faixas de terra, pola cal se comunican dous mares.

Estuario ou esteiro - A desembocadura dun río no mar forma, ás veces, unha larga boca chamada estuario. É un simple alargamento triangular, en forma de funil.

Fiorde - É unha entrada estreita e profunda entre montañas, como resultado da penetración do mar onde antes había un glaciar.

Glaciar - Río de xelo que descende das montañas. É formado nas grandes alturas pola acumulación de neve que nunca chega a derreter. Despois, descolócase, moi lentamente, para baixo.

Golfo - É unha porción moi ampla do mar que avanza sobre a terra. A abertura é máis ampla que a dunha baía.

Illa - Porción de terra rodeada por auga polos lados. Algunhas son desprendemento de terra das masas continentais, formadas hai millares de anos. Outras, moi pequenas, son montañas ou volcáns submarinos que sobresaen na superficie dos océanos.

Istmo - É unha faixa de terra que une dous continentes ou unha península cun continente.

Mesa - Parte de terra plana e elevada, de extensión considerábel. Vexa tamén chapada.

Meseta - A meseta é unha parte de terra plana e elevada, non moi extensa. Vexa tamén chapada.

Montaña- As montañas son outeiros moi altos, con pendentes ou ladeiras rochosas case verticais. Moitas delas encóntranse en grandes cadeas montañosas formadas hai millares de anos.

Península - Porción de terra que sobresae amplamente do continente. Está rodeada na súa maior parte polo mar.

Planicie ou chaira - As planicies son grandes superficies de terra case totalmente planas, cubertas por grama e ás veces coa presenza de árbores e arbustos.

Arrecife - Faixa de area, xeralmente estreita, que separa corpos de auga costeiros do océano; banco de area ou de pedras no alto mar. Unha das maiores e máis famosas no Brasil é o Arrecife de Marambaia.

Río - Os ríos son cursos de auga permanentes e regulares, ou sexa, que non secan, e que reciben as augas doutros ríos chamados afluentes. Nacen xeralmente nas montañas, descenden para a planicie e desembocan nos lagos, nos océanos ou noutros ríos.

Volcán- Os volcáns son xeralmente montañas que posúen un interior onde se acumulan gases e lava (rochas derretidas), que poden saír ao exterior en forma de erupcións.

Traído desde "http://gl.wikipedia.org../../../a/c/c/Accidente_xeogr%C3%A1fico.html"

Categoría: Xeografía

##### Views

- Artigo
- Discusión
- Revisión actual

##### Procura

##### Outras linguas

- Česky
- Dansk
- English
- 日本語
- Português
- Tagalog
- 中文